Diari Oficial de la Generalitat Valenciana


Sumari del DOGV 6919, del 10-12-2012 (2012/11458)

RESOLUCIÓ de 3 de desembre de 2012, de la Direcció General de Recursos Humans de la Sanitat, per la qual es convoca concurs de trasllats per a cobrir diverses places d'administratiu de la funció administrativa d'institucions sanitàries dependents de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6919

Data del DOGV
:   10-12-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11170


Data del document
:   03-12-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 3 de desembre de 2012, de la Direcció General de Recursos Humans de la Sanitat, per la qual es convoca concurs de trasllats per a cobrir diverses places d'administratiu de la funció administrativa d'institucions sanitàries dependents de l'Agència Valenciana de Salut. [2012/11351]
A l'empara del que disposa el Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana.
En virtut de la competència delegada per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual publica la delegació de competències en matèria de gestió de personal de l'Agència Valenciana de Salut, resolc:
Convocar concurs de trasllats per a cobrir diverses places d'administratiu de la funció administrativa d'institucions sanitàries dependents de l'Agència Valenciana de Salut, d'acord amb les bases següents:
Primera. Normes generals
Es convoquen per a la seua provisió, per concurs de trasllats, les places vacants d'administratiu de la funció administrativa d'institucions sanitàries dependents de l'Agència Valenciana de Salut, que s'especifiquen en l'annex I.
El concurs es regirà per les presents bases i pel que disposa el capítol IV del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana.
El barem de mèrits que figura en l'annex II és l'aplicable segons l'Orde de 12 de febrer de 2007, del conseller de Sanitat (DOCV 01.03.2007), per la qual s'aprova el barem de mèrits d'aplicació als concursos de trasllats per a la provisió de places de personal estatutari al servici d'institucions sanitàries de la Generalitat Valenciana.
Segona. Participants
A) Obligatoris.
El personal estatutari fix que haguera obtingut el seu reingrés en una plaça de la categoria objecte de la present convocatòria amb caràcter provisional, està obligat a participar en el present concurs de trasllats.
B) Voluntaris.
Podrà participar voluntàriament en este concurs de trasllats el personal estatutari fix amb nomenament en propietat en la categoria a què es concursa, siga quin siga el servici de salut de què depenga.
Requisits del personal fix per a ser admés en el concurs:
a) El personal en actiu o amb reserva de plaça haurà d'haver pres possessió de la seua plaça actual o de la que té reservada almenys un any abans de la data en què finalitze el termini de presentació de sol·licituds per participar en el present concurs. En el cas que l'aspirant haja obtingut destinació per mitjà del procediment de redistribució d'efectius no serà exigible el dit requisit.
b) El personal en situació diferent de la d'actiu i sense reserva de plaça, haurà de reunir els requisits necessaris per al seu reingrés al servici actiu l'últim dia del termini de presentació de sol·licituds.
Els requisits exigits per a participar en este concurs hauran de mantindre's al llarg de tot el procés, és a dir, fins al moment de la presa de possessió en la plaça de nova adjudicació.
Tercera. Sol·licituds
Cada concursant haurà d'omplir la instància i la sol·licitud de places, ajustant-se necessàriament al model que podrà ser descarregat des de la pàgina web de la Conselleria de Sanitat (). Així mateix, haurà d'omplir un autobarem segons l'annex III.
Els documents, dirigits al director general de Recursos Humans de la Sanitat i degudament omplits, es podran presentar en les unitats de registre de les següents dependències administratives:
- 03127 Alacant: c/ Girona, núm. 26.
- 03703 Alcoi: pl. Espanya, núm. 2.
- 12722 Castelló de la Plana: c/ Hort dels Corders, núm. 12.
- 46058 València: Gran Via Ferran el Catòlic, núm. 74.
O per mitjà de qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, i s'advertix que en tots els fulls haurà de figurar el segell de registre. L'original quedarà en poder de l'Administració i una còpia en poder dels interessats com a justificant.
El termini de presentació de sol·licituds serà d'un mes comptat a partir de l'endemà de la publicació d'esta convocatòria en el Diari Oficial de la Comunitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
Durant el termini de presentació de sol·licituds els concursants podran retirar-se del concurs o modificar la petició de places per mitjà d'una nova sol·licitud que anul·larà totalment l'anterior. Junt amb esta nova sol·licitud caldrà presentar una còpia de la instància original on figuren les dades del participant.
Una vegada finalitzat el termini de presentació de sol·licituds i fins a la finalització del termini per a formular reclamacions contra la resolució provisional del concurs, els concursants podran desistir del concurs, presentant este desistiment davant del mateix òrgan a què van dirigir la sol·licitud inicial.
Els concursants en situació de reingrés provisional que desistiren de la seua participació en el concurs de trasllats seran declarats d'ofici en la situació d'excedència voluntària des del moment en què s'efectue el seu cessament en la plaça, si este es produïra.
La consignació de dades falses o inexactes en la instància, o en la documentació aportada pels aspirants, comportarà l'exclusió del concurs i/o la nul·litat de la plaça adjudicada, si és el cas, sense perjuí de les mesures legals que pertoquen.
El domicili que figure en la instància es considera l'únic vàlid a l'efecte de notificacions, i serà responsabilitat exclusiva del concursant tant els errors en la consignació d'este com la comunicació a esta Direcció General de Recursos Humans de la Sanitat de qualsevol canvi del dit domicili.
Quarta. Documentació
Junt amb la instància, la sol·licitud de places i l'autobarem, tots els concursants hauran d'aportar una fotocòpia compulsada dels documents següents:
a) Document nacional d'identitat.
b) Nomenament de personal estatutari fix en la categoria a què es concursa.
c) Qualsevol altre nomenament de què es pretenguen fer valdre els servicis prestats segons el barem.
d) Certificat dels servicis prestats, amb expressió de la categoria, expedida per la direcció de la institució que corresponga.
e) Diplomes o certificats de cursos i altres mèrits inclosos en el barem.
f) Certificats o diplomes expedits o homologats per la Junta Qualificadora de Coneixements de Valencià.
g) Els concursants que es troben en situació de servici actiu o amb reserva de plaça hauran d'aportar, a més, fotocòpia compulsada de la diligència de presa de possessió de l'última plaça exercida en propietat.
h) Els concursants en situació d'excedència hauran d'aportar, a més, fotocòpia compulsada de la resolució d'excedència.
i) Els concursants en situació de reingrés al servici actiu amb caràcter provisional hauran d'aportar, a més, fotocòpia compulsada de la resolució de reingrés al servici actiu amb caràcter provisional.
j) Els concursants procedents de redistribució d'efectius hauran de presentar fotocòpia compulsada de la resolució que acredite l'obtenció de l'última plaça exercida amb destinació definitiva.
Per al còmput del temps de servicis prestats, la permanència i la pertinença a què es referix el barem, es prendrà com a referència el dia de la publicació de la present convocatòria en el Diari Oficial de la Comunitat Valenciana. Per a tots els altres mèrits es prendrà com a referència l'últim dia del termini de presentació de sol·licituds.
La comissió de valoració, que només podrà valorar la documentació degudament acreditada i aportada dins del termini i en la forma escaient, podrà requerir qualsevol aclariment sobre esta. Quan el requeriment no siga atés, no serà valorat el mèrit corresponent. La comissió de valoració podrà, així mateix, sol·licitar als aspirants una còpia traduïda dels documents presentats quan estos estiguen redactats en idiomes diferents dels oficials a la Comunitat Valenciana.
Seran desestimats, sense més tràmit, els documents que continguen alguna esmena, ratllada o raspadura, sempre que no es troben esmenats amb firma.
Si en qualsevol moment del procés de concurs arriba a coneixement de la comissió de valoració que algun dels aspirants no posseïx la totalitat dels requisits exigits, ha de requerir-li l'acreditació d'estos requisits. Si estos no foren acreditats en el termini dels 10 dies hàbils següents a la notificació del requeriment, la comissió de valoració farà proposta d'exclusió d'este al director general de Recursos Humans de la Sanitat, qui, després de les verificacions oportunes, dictarà una resolució motivada excloent l'aspirant del concurs. La dita resolució podrà ser impugnada en la forma establida en la base novena.
Quinta. Comissió de valoració
La comissió de valoració és l'òrgan col·legiat que té com a missió l'avaluació dels mèrits del personal concursant i en general l'execució de la present convocatòria, resolent d'acord amb el que disposa esta i la resta de normes d'aplicació. Les resolucions de la comissió de valoració vinculen esta i l'Administració.
La comissió de valoració tindrà la consideració d'òrgan col·legiat de l'Administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, així mateix, els seus membres estaran sotmesos a les causes d'abstenció i recusació previstes en l'esmentada llei, i seran nomenats pel director general de Recursos Humans de la Sanitat.
Els integrants de la comissió de valoració, el nombre dels quals serà, com a mínim, de cinc membres i els seus respectius suplents, incloent-hi el president i el secretari, hauran de ser personal fix de les administracions públiques, que pertanga a un grup de titulació igual o superior a la requerida per als llocs de treball convocats i, almenys, la mitat més un dels seus membres haurà de tindre una titulació corresponent a l'àrea de coneixements dels llocs convocats.
Sexta. Resolució del concurs
El personal que participe en este concurs podrà sol·licitar el centre o centres que considere convenient entre els oferits en l'annex i aquells centres no oferits que els interessen, per al cas que pogueren ser adjudicats per resultes, sense perjuí d'allò que s'ha establit per al personal que es trobe en reingrés provisional.
Les places corresponents als centres gestionats per mitjà de concessió administrativa no seran susceptibles d'adjudicació per resultes.
El personal que es trobe en reingrés provisional haurà de sol·licitar totes les places oferides de la seua mateixa modalitat (o primària o especialitzada) corresponents al seu departament de salut. A més, estos concursants en situació de reingrés provisional, podran també sol·licitar qualsevol altra de les oferides i en l'orde que estimen oportú.
Les places seran adjudicades als concursants d'acord amb l'orde de puntuació, en aplicació del barem de mèrits que figura com a annex II a esta convocatòria.
Finalitzat el termini de presentació de sol·licituds, a la vista de les places sol·licitades pels concursants i segons l'orde final aconseguit, la comissió de valoració aprovarà la resolució provisional del concurs, que es farà pública en el Diari Oficial de la Comunitat Valenciana. En esta resolució figurarà, si és el cas, el personal exclòs, amb indicació de les causes d'exclusió, i es publicarà, a efectes informatius, en els taulers d'anuncis de les direccions territorials de la Conselleria de Sanitat i en la seua pàgina web.
Els interessats disposaran del termini de 15 dies hàbils a comptar des de l'endemà de la publicació en el Diari Oficial de la Comunitat Valenciana per a formular reclamacions contra la resolució provisional.
Les reclamacions formulades contra la resolució provisional seran rebutjades o admeses per mitjà de la resolució definitiva, que aprovarà el director general de Recursos Humans de la Sanitat i que es publicarà en el Diari Oficial de la Comunitat Valenciana, així com en els taulers d'anuncis de les direccions territorials de la Conselleria de Sanitat i en la seua pàgina web, a efectes informatius.
La publicació de la resolució definitiva en el Diari Oficial de la Comunitat Valenciana servirà de notificació als interessats i s'iniciaran des d'esta publicació els terminis establits perquè els organismes afectats efectuen les actuacions administratives procedents.
Les destinacions adjudicades seran irrenunciables, llevat que la dita renúncia estiga motivada per l'obtenció de plaça en virtut de la resolució d'un procediment de mobilitat voluntària convocat per una altra administració pública.
Sèptima. Presa de possessió
Al realitzar-se l'adjudicació pel procediment de resultes, els concursants en servici actiu o amb reserva de plaça que pertanguen a institucions sanitàries de l'Agència Valenciana de Salut i que obtinguen plaça, hauran de cessar en la plaça de la seua propietat l'endemà de la publicació de la resolució definitiva del concurs.
La presa de possessió de la nova plaça haurà d'efectuar-se dins dels tres dies següents al del cessament, si la plaça és de la mateixa localitat que la que exercixen; en el termini de cinc dies, si és de distinta localitat i del mateix departament de salut o departament limítrof; en el termini de 10 dies si pertany a distinta localitat i departament no limítrof, o en el termini d'un mes, si pertany a distint servici de salut.
En el cas d'obtindre plaça en el mateix centre on s'exercix una comissió de servicis, la presa de possessió s'efectuarà l'endemà del cessament, el qual es produirà l'endemà de la publicació de la resolució definitiva del concurs.
El termini de possessió s'iniciarà quan finalitze el permís o llicència que, si és el cas, haja sigut concedit a l'interessat, llevat que per causes justificades s'acorde suspendre el seu gaudi.
En el cas que l'adjudicació de plaça supose el reingrés al servici actiu de personal excedent, el termini de presa de possessió serà d'un mes, a comptar des de la publicació de la resolució definitiva del concurs.
Excepte en el cas del paràgraf anterior, el termini de presa de possessió i, si és el cas, la seua pròrroga, tindrà la consideració de servici actiu i es percebran els corresponents havers amb càrrec a la plaça de destinació.
S'entendrà que sol·licita l'excedència voluntària per interés particular com a personal estatutari i serà declarat en tal situació pel departament d'origen el personal que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les seues pròrrogues que legalment o reglamentàriament escaiga. No obstant això, si hi ha causes prou justificades, així apreciades amb audiència prèvia de l'interessat, podrà deixar-se sense efecte la dita situació. En este cas, l'interessat haurà d'incorporar-se a la seua nova destinació tan prompte com desapareguen les causes que en el seu moment ho van impedir.
Els concursants que no obtinguen plaça en este concurs es mantindran en la situació i destinació que detenten, a excepció dels reingressats provisionals que, sempre que hagen sol·licitat totes les places convocades de la seua mateixa modalitat en el seu departament de salut, podran optar per obtindre nova destinació provisional en alguna de les places que queden vacants una vegada resolt el concurs, o per passar a la situació d'excedència voluntària. La seua no-participació, o no haver resultat adjudicatari, no havent sol·licitat totes les places convocades de la seua mateixa modalitat en el seu departament de salut, ocasionarà ser declarat d'ofici en situació d'excedència voluntària en el cas de resultar cessat i haurà de romandre en esta almenys dos anys abans de poder sol·licitar un nou reingrés provisional o als efectes de la seua participació en ulterior concurs de trasllats.
Octava. Publicitat
Excepte en els casos en què expressament es determine el contrari, les publicacions de les diferents actuacions relatives a la convocatòria
ANNEX I
Places
Categoria: administratiu de la funció administrativa
Codi Centre de treball Municipi Places
DEPARTAMENT DE SALUT DE CASTELLÓ
1503 HOSPITAL GENERAL DE CASTELLÓ I CE CASTELLÓ DE LA PLANA 8
DEPARTAMENT DE SALUT DE SAGUNT
990 CENTRE DE SALUT MENTAL DE SAGUNT SAGUNT 1
2024 CENTRE SANITARI INTEGRAT ALT PALÀNCIA SEGORBE 1
974 HOSPITAL DE SAGUNT I CE SAGUNT 3
DEPARTAMENT DE SALUT DE VALÈNCIA - CLÍNIC - MALVA-ROSA
977 HOSPITAL CLÍNIC UNIVERSITARI DE VALÈNCIA I CE VALÈNCIA 20
DEPARTAMENT DE SALUT DE VALÈNCIA - ARNAU DE VILANOVA- LLÍRIA
992 CENTRE DE SALUT MENTAL DE BURJASSOT BURJASSOT 1
970 CENTRE DE SALUT MENTAL DE LLÍRIA LLÍRIA 1
968 HOSPITAL ARNAU DE VILANOVA I CE BURJASSOT VALÈNCIA 11
DEPARTAMENT DE SALUT DE VALÈNCIA - LA FE
981 CENTRE DE SALUT MENTAL DE VALÈNCIA TRINITAT VALÈNCIA 1
90571 HOSPITAL UNIVERSITARI I POLITECNIC LA FE I CE VALÈNCIA 29
DEPARTAMENT DE SALUT DE REQUENA
972 HOSPITAL DE REQUENA I CE REQUENA 1
DEPARTAMENT DE SALUT DE VALÈNCIA - HOSPITAL GENERAL
79390 UNITAT DE GESTIÓ DEPARTAMENT 09 VALÈNCIA 1
DEPARTAMENT DE SALUT DE VALÈNCIA - DOCTOR PESET
953 HOSPITAL DOCTOR PESET I CE VALÈNCIA 10
DEPARTAMENT DE SALUT DE GANDIA
954 HOSPITAL FRANCESC DE BORJA DE GANDIA I CE GANDIA 1
DEPARTAMENT DE SALUT DE XÀTIVA - ONTINYENT
2205 CENTRE DE SALUT MENTAL DE LA POBLA LLARGA POBLA LLARGA (LA) 1
958 HOSPITAL LLUÍS ALCANYÍS DE XÀTIVA I CE XÀTIVA 4
956 HOSPITAL GENERAL D'ONTINYENT I CE ONTINYENT 1
79162 UNITAT DE GESTIÓ DEPARTAMENT 14 XÀTIVA 1
es faran en la pàgina web de la Conselleria de Sanitat () i en els taulers d'anuncis de les seues direccions territorials i comptaran els corresponents terminis a partir de la data de la diligència de publicació. La comissió de valoració podrà determinar la conveniència d'utilitzar altres mitjans només als efectes d'informació.
Novena. Recursos
La present convocatòria, les seues bases i tots els actes administratius que siguen dictats en la seua execució pel director general de Recursos Humans de la Sanitat podran ser impugnats pels interessats per mitjà de la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, d'acord amb els articles 116 i 117 de la referida Llei 30/1992.
Tot això sense perjuí que s'utilitze qualsevol altre recurs que per al seu dret estime convenient.
València, 3 de desembre de 2012.- El director general de Recursos Humans de la Sanitat: Javier Lázaro Lorente.
DEPARTAMENT DE SALUT D'ALCOI
1207 HOSPITAL VERGE DELS LLIRIS D'ALCOI I CE ALCOI 2
79789 UNITAT DE GESTIÓ DEPARTAMENT 15 ALCOI 2
DEPARTAMENT DE SALUT DE LA MARINA BAIXA
1229 HOSPITAL MARINA BAIXA DE LA VILA JOIOSA LA VILA JOIOSA 3
DEPARTAMENT DE SALUT D'ALACANT - SANT JOAN D'ALACANT
1234 HOSPITAL CLÍNIC SANT JOAN D'ALACANT I CE SANT JOAN D'ALACANT 4
DEPARTAMENT DE SALUT D'ELDA
1215 HOSPITAL GENERAL D'ELDA I CE ELDA 3
79741 UNITAT DE GESTIÓ DEPARTAMENT 18 ELDA 1
DEPARTAMENT DE SALUT D'ALACANT - HOSPITAL GENERAL
1200 HOSPITAL GENERAL D'ALACANT I CE ALACANT 10
DEPARTAMENT DE SALUT D'ELX - HOSPITAL GENERAL
1219 HOSPITAL GENERAL UNIVERSITARI D'ELX I CE ELX 4
DEPARTAMENT DE SALUT D'ORIHUELA
1223 HOSPITAL VEGA BAJA D'ORIHUELA I CE ORIHUELA 5
79083 UNITAT DE GESTIÓ DEPARTAMENT 21 ORIHUELA 1
HOSPITAL PARE JOFRÉ
2148 HOSPITAL PARE JOFRÉ DE VALÈNCIA VALÈNCIA 4
HOSPITAL SANT VICENT DEL RASPEIG
1202 HOSPITAL DE SANT VICENT DEL RASPEIG SANT VICENT DEL RASPEIG 1
SES VALÈNCIA
79269 UNITAT DE GESTIÓ SES DE VALÈNCIA VALÈNCIA 1
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
ANEXO I
Plazas
Categoría: administrativo de la función administrativa.
Código Centro de trabajo Municipio Plazas
DEPARTAMENTO DE SALUD DE CASTELLÓN
1503 HOSPITAL GENERAL DE CASTELLÓN Y CE CASTELLÓN DE LA PLANA 8
DEPARTAMENTO DE SALUD DE SAGUNTO
990 CENTRO DE SALUD MENTAL DE SAGUNT/SAGUNTO SAGUNTO 1
2024 CENTRO SANITARIO INTEGRADO ALTO PALANCIA SEGORBE 1
974 HOSPITAL DE SAGUNT Y CE SAGUNTO 3
DEPARTAMENTO DE SALUD DE VALENCIA - CLÍNICO - MALVARROSA
977 HOSPITAL CLÍNICO UNIVERSITARIO DE VALENCIA Y CE VALENCIA 20
DEPARTAMENTO DE SALUD DE VALENCIA - ARNAU DE VILANOVA- LLÍRIA
992 CENTRO DE SALUD MENTAL DE BURJASSOT BURJASSOT 1
970 CENTRO DE SALUD MENTAL DE LLÍRIA LLÍRIA 1
968 HOSPITAL ARNAU DE VILANOVA Y CE BURJASSOT VALENCIA 11
DEPARTAMENTO DE SALUD DE VALENCIA - LA FE
981 CENTRO DE SALUD MENTAL DE VALENCIA TRINITAT VALENCIA 1
90645 HOSPITAL UNIVERSITARI I POLITÈCNIC LA FE Y CE VALENCIA 29
DEPARTAMENTO DE SALUD DE REQUENA
972 HOSPITAL DE REQUENA Y CE REQUENA 1
DEPARTAMENTO DE SALUD DE VALENCIA - HOSPITAL GENERAL
79348 UNIDAD DE GESTIÓN DEPARTAMENTO 09 VALENCIA 1
DEPARTAMENTO DE SALUD DE VALENCIA - DOCTOR PESET
953 HOSPITAL DOCTOR PESET Y CE VALENCIA 10
DEPARTAMENTO DE SALUD DE GANDIA
954 HOSPITAL FRANCESC DE BORJA DE GANDIA Y CE GANDIA 1
DEPARTAMENTO DE SALUD DE XÀTIVA - ONTINYENT
2205 CENTRO DE SALUD MENTAL DE LA POBLA LLARGA POBLA LLARGA (LA) 1
958 HOSPITAL LLUÍS ALCANYÍS DE XÀTIVA Y CE XÀTIVA 4
956 HOSPITAL GENERAL DE ONTINYENT Y CE ONTINYENT 1
79196 UNIDAD DE GESTIÓN DEPARTAMENTO 14 XÀTIVA 1
DEPARTAMENTO DE SALUD DE ALCOY
1207 HOSPITAL VIRGEN DE LOS LIRIOS DE ALCOY Y CE ALCOY 2
79331 UNIDAD DE GESTIÓN DEPARTAMENTO 15 ALCOY 2
DEPARTAMENTO DE SALUD DE LA MARINA BAIXA
1229 HOSPITAL MARINA BAIXA DE LA VILA JOIOSA VILLAJOYOSA 3
DEPARTAMENTO DE SALUD DE ALICANTE - SANT JOAN D'ALACANT
1234 HOSPITAL CLÍNICO SAN JUAN DE ALICANTE Y CE SANT JOAN D'ALACANT 4
DEPARTAMENTO DE SALUD DE ELDA
1215 HOSPITAL GENERAL DE ELDA Y CE ELDA 3
79965 UNIDAD DE GESTIÓN DEPARTAMENTO 18 ELDA 1
DEPARTAMENTO DE SALUD DE ALICANTE - HOSPITAL GENERAL
1200 HOSPITAL GENERAL DE ALICANTE Y CE ALICANTE 10
DEPARTAMENTO DE SALUD DE ELCHE - HOSPITAL GENERAL
1219 HOSPITAL GENERAL UNIVERSITARIO DE ELCHE Y CE ELCHE 4
DEPARTAMENTO DE SALUD DE ORIHUELA
1223 HOSPITAL VEGA BAJA DE ORIHUELA Y CE ORIHUELA 5
79782 UNIDAD DE GESTIÓN DEPARTAMENTO 21 ORIHUELA 1
HOSPITAL PARE JOFRÉ
2148 HOSPITAL PARE JOFRÉ DE VALENCIA VALENCIA 4
HOSPITAL SAN VICENTE DEL RASPEIG
1202 HOSPITAL DE SANT VICENT DEL RASPEIG SAN VICENTE DEL RASPEIG 1
SES VALENCIA
79778 UNIDAD DE GESTIÓN SES DE VALENCIA VALENCIA 1
ANNEX II
Barem de mèrits segons l'Orde de 12 de febrer de 2007 (DOCV 01.03.2007)
1. Valoració del treball realitzat en institucions sanitàries del Sistema Nacional de Salut o altres administracions públiques, fins un màxim de 42 punts.
Seran valorats els servicis prestats en institucions sanitàries del Sistema Nacional de Salut gestionades directament o indirectament, d'acord amb el que establix la Llei 15/1997, de 25 d'abril, o altres administracions públiques, incloses les de la Unió Europea, o si és el cas, en institucions acreditades per a la formació de l'especialitat de què es tracte o en institucions sanitàries de país estranger, realitzats en virtut de conveni o acords d'assistència sanitària amb el dit país l'exercici del qual haja sigut expressament autoritzat a l'interessat en qüestió pel Ministeri de Sanitat i Consum.
1.1. Per cada mes complet de servicis prestats en la mateixa categoria: 0,20 punts.
1.2. Per cada mes complet de servicis prestats en distinta categoria: 0,10 punts.
Seran valorades totes les situacions de servici actiu, servicis especials, servicis en altres administracions públiques, i a més la situació d'excedència per atenció de familiars i per raó de violència de gènere, en els termes que establix l'article 89 de la Llei 7/2007, de l'Estatut Bàsic de l'Empleat Públic.
En l'apartat 1.1, no es valorarà el període de treball exercit com a millora d'ocupació en distinta categoria.
En l'apartat 1.1, es considerarà com a treball realitzat en la mateixa categoria dins de la que es concursa el corresponent al lloc de treball d'origen quan des d'este s'accedisca a llocs de direcció o assimilats, i/o també quan siga declarat en la situació de servicis especials, d'acord amb l'article 64 de l'Estatut Marc.
1.3. Per cada mes complet de servicis prestats de caràcter assistencial o de coordinació i direcció en programes de cooperació internacional en virtut de convenis o acords organitzats o autoritzats per l'Administració pública: 0,20 punts.
2. Valoració del grau de carrera o desenrotllament professional, fins un màxim de 8 punts.
El grau reconegut en la carrera professional o, si és el cas, en el desenrotllament professional serà valorat, d'acord amb la següent escala i puntuant exclusivament el grau més alt reconegut en la categoria a què es concursa:
Grau G-1: 2 punts.
Grau G-2: 4 punts.
Grau G-3: 6 punts.
Grau G-4: 8 punts.
3. Valoració del temps de pertinença en propietat a la categoria en què es concursa, fins un màxim de 20 punts.
Per cada any complet amb plaça en propietat en la categoria en què es concursa: 1 punt.
Es tindrà en compte el temps treballat des que s'obté la plaça en propietat de la categoria de què es tracte, incloent-s'hi totes les situacions de servici actiu, inclòs el reingrés provisional, en la categoria a què es concursa, i les situacions administratives que comporten reserva de la plaça i les situacions d'excedència que donen dret al còmput del temps als efectes d'antiguitat i reduccions de jornada protegides per la llei.
Les integracions es computaran des que es va obtindre la plaça en propietat i no des de la resolució de la integració.
4. Valoració del temps en la mateixa destinació definitiva en el centre i en la categoria des de la qual es concursa, fins un màxim de 10 punts.
4.1. Per cinc anys complets: 5 punts.
4.2. Per cada any addicional complet: 1 punt.
Per a poder puntuar en este apartat, el concursant haurà d'haver completat cinc anys ininterromputs, immediatament anteriors a la convocatòria, en el centre on té la plaça en propietat i en la seua categoria.
Es valoraran com a permanència les situacions administratives de servicis especials previstes en l'article 64 de l'Estatut Marc, i les situacions d'excedència que donen dret al còmput del temps als efectes d'antiguitat i reduccions de jornada protegides per la llei.
Es valorarà el temps de treball en què l'interessat ha exercit el seu lloc en el centre i la categoria des d'on es concursa, amb plaça en propietat, per la qual cosa s'exclou el temps en comissió de servicis en un altre centre.
5. Valoració de cursos de formació relacionats amb la categoria a què es concursa, impartits, reconeguts o homologats per universitats o organismes competents per a la formació de personal sanitari, excepte el personal facultatiu, i altres mèrits valorables fins un màxim de 15 punts.
En cap cas no es puntuaran en el present epígraf els cursos de valencià i d'idiomes, ni els cursos pertanyents a una carrera universitària, cursos de doctorat i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.
Així mateix, i en el supòsit de cursos impartits, estos es valoraran per una sola vegada, no sent susceptibles de ser valorades successives edicions d'un mateix curs.
5.1. Es valoraran els cursos de formació i perfeccionament relacionats directament amb la categoria a què es concursa, de duració igual o superior a 10 hores que hagen sigut cursats per l'interessat, d'acord amb la següent escala, fins un màxim de 7 punts:
De 100 o més hores de duració 2,00 punts.
De 75 o més hores de duració 1,50 punts.
De 50 o més hores de duració 1,00 punt.
De 25 o més hores de duració 0,50 punts.
De 15 o més hores de duració 0,20 punts.
De 10 o més hores de duració 0,10 punts.
5.2. La resta de cursos de formació i perfeccionament relacionats amb la formació dels empleats públics, de caràcter genèric, de duració igual o superior a 10 hores, que hagen sigut cursats per l'interessat, es valoraran d'acord amb la següent escala, fins un màxim de 3 punts:
De 100 o més hores de duració 2,00 punts.
De 75 o més hores de duració 1,50 punts.
De 50 o més hores de duració 1,00 punt.
De 25 o més hores de duració 0,50 punts.
De 15 o més hores de duració 0,20 punts.
De 10 o més hores de duració 0,10 punts.
5.3. Per impartir cursos de formació especificats en els apartats 5.1 i 5.2, fins un màxim d'1 punt:
Per cada 10 hores: 0,10 punts.
Es consideren cursos de caràcter genèric els relacionats amb informàtica, estadística, prevenció de riscos laborals, ordenació, planificació i gestió sanitària i aquells altres que siguen de semblant naturalesa que incidisquen en la formació general dels empleats públics, llevat que l'aspirant pertanga a una categoria on els cursos hagen de valorar-se com a relacionats directament amb esta.
5.4. Professor associat en Ciències de la Salut en hospitals amb conveni específic amb la universitat i amb programa de docència pregraduada, fins un màxim de 2 punts.
Per cada curs acadèmic complet: 0,50 punts.
5.5. Per formar part de comissions clíniques de control de qualitat acreditades en institucions sanitàries públiques, amb certificació emesa pel director d'estes, fins un màxim d'1 punt.
Per cada 12 mesos: 0,25 punts.
5.6. Per activitats com a tutor de residents, gaudi de beques d'estudi i/o investigació, així com per reunir altres mèrits o haver realitzat activitats rellevants relacionades amb la categoria, no previstes en els apartats anteriors, fins un màxim d'1 punt.
5.7. Per la realització de treballs científics i d'investigació, d'acord amb la següent taula de càlcul, fins a un màxim de 4 punts:

Es valoraran els treballs científics i d'investigació que hagen sigut publicats en llibres o revistes de reconegut prestigi en l'àmbit de la respectiva categoria a què es concursa, apreciats per la comissió de valoració. En tot cas, els llibres i publicacions hauran de tindre, respectivament, l'ISBN o ISSN acreditatiu, i els treballs només podran ser valorats una vegada. Únicament seran objecte de valoració els tres primers autors consignats en la publicació.
6. Valoració dels coneixements de valencià, fins un màxim de 5 punts.
El coneixement del valencià es valorarà d'acord amb la possessió del corresponent certificat expedit o homologat per Junta Qualificadora de Coneixements de Valencià, d'acord amb l'escala següent:
Certificat de coneixements orals: 2 punts.
Certificat de grau elemental: 3 punts.
Certificat de grau mitjà: 4 punts.
Certificat de grau superior: 5 punts.
La valoració del coneixement del valencià s'efectuarà puntuant exclusivament el nivell més alt obtingut. Únicament es valoraran els certificats expedits per la Junta Qualificadora de Coneixements de Valencià. No serà suficient la mera justificació d'haver participat en les proves, sinó haver-les superat dins del termini de presentació d'instàncies. A este respecte, caldrà tindre en compte les homologacions i convalidacions previstes en l'Orde de 16 d'agost de 1994, de la Conselleria de Cultura, Educació i Ciència, i les seues modificacions posteriors.
7. Criteri d'interpretació davant d'igualtat de puntuació.
En cas d'igualtat en la puntuació total del barem, es resoldrà a favor de l'aspirant amb major puntuació en l'epígraf de valoració del treball realitzat en institucions sanitàries del Sistema Nacional de Salut o altres administracions públiques. Si persistix la igualtat, s'hi seguirà la mateixa pauta respecte als epígrafs següents si fóra necessari i en eixe mateix orde. Si la igualtat es mantinguera, s'adjudicarà la plaça a l'aspirant de major edat.